b'\n_START_ARTICLE_\nCekovi\xc4\x87a ku\xc4\x87a\n_START_PARAGRAPH_\nKu\xc4\x87a Cekovi\xc4\x87a je ku\xc4\x87a u Palama, na jugozapadnom dijelu Pala u Romanijskoj ulici._NEWLINE_Gra\xc4\x91ena od 1902. godine a gradnja je zavr\xc5\xa1ena 1915. godine. Sagradila ju je srpska trgova\xc4\x8dka obitelj Cekovi\xc4\x87, Risto Cekovi\xc4\x87 i Vasilija r. \xc4\x90oki\xc4\x87. Ku\xc4\x87a im je bila ljetnikovac. Spada u najo\xc4\x8duvanije i najljep\xc5\xa1e ku\xc4\x87e ovih krajeva iz tog vremena. Prije po\xc4\x8detka rata u BiH 1992.-1995. godine, gospo\xc4\x91a Milojka Cekovi\xc4\x87, velika donatorica Zemaljskog muzeja BiH u Sarajevu, oporu\xc4\x8dno je obiteljski ljetnikovac na Palama, zajedno sa svim namje\xc5\xa1tajem, ostavila Mitropoliji Dabrobosanskoj. 2. rujna 2004. godine Cekovi\xc4\x87 ku\xc4\x87a progla\xc5\xa1ena je nacionalnim spomenikom BiH. Obnovljena je 2007. godine. Danas se u njoj nalazi Galerija likovne kolonije Pale.'